Diari Oficial de la Generalitat Valenciana


Sumari del DOGV 9131, del 20-07-2021 (2021/7836)

RESOLUCIÓ de 7 de juliol de 2021, del director general de l'Institut Valencià de Finances, per la qual es convoca la provisió dels llocs TE06, TE12 i TE14 tècnic o tècnica, del departament de gestió i planificació, del departament d'operacions i del departament d'originacions Back Office, respectivament, de l'IVF, mitjançant un procediment de concurs oposició mitjançant la cobertura externa dels llocs.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9131

Data del DOGV
:   20-07-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/7836


Data del document
:   07-07-2021

Organisme emissor
:   Institut Valencià de Finances

Tipus de document
:   Resolució

Correcció d'errades

Anàlisi jurídica

 Descriptors 

:   * concurs administratiu

RESOLUCIÓ de 7 de juliol de 2021, del director general de l'Institut Valencià de Finances, per la qual es convoca la provisió dels llocs TE06, TE12 i TE14 tècnic o tècnica, del departament de gestió i planificació, del departament d'operacions i del departament d'originacions Back Office, respectivament, de l'IVF, mitjançant un procediment de concurs oposició mitjançant la cobertura externa dels llocs. [2021/7836]  
  
En desenvolupament de l'oferta d'ocupació pública per a l'exercici 2020, aprovada pel director general de l'Institut Valencià de Finances (d'ara en avant, IVF), en data 29 de desembre de 2020 (DOGV 8987, 31.12.2020), així com de l'oferta d'ocupació pública per a l'exercici 2018, aprovada pel director general de l'IVF, en data 28 de maig de 2018 (DOGV 8307, 31.05.2018), que s'entén prorrogada durant l'exercici 2021 en virtut del que es disposa en l'article 11.1 del Reial Decret llei 23/20 de 23 de juny, pel qual s'adopten mesures complementàries en matèria agrària, científica, econòmica, d'ocupació i seguretat social i tributària per a pal·liar els efectes de la Covid-19.  
Vist el que disposa l'article 8 del II Conveni col·lectiu per al personal laboral al servei de la Generalitat, així com el que es preveu en la Resolució de 15 de maig de 2018, del conseller d'Hisenda i Model Econòmic, per la qual es dicten instruccions i es disposa la publicació del II Acord de la Comissió de Diàleg Social del Sector Públic Instrumental de la Generalitat, en matèria de criteris generals d'aplicació a les ofertes d'ocupació pública i les seues convocatòries en el sector públic instrumental de la Generalitat i en ús de la facultat d'autoorganització del treball que té l'IVF, l'aplicació pràctica de la qual correspon al seu director general, amb competències per a executar els processos selectius, establir els criteris que els han de regir, així com per a aprovar les convocatòries de proves d'admissió per a la selecció del personal propi al servei de l'IVF en virtut del que disposa l'article 6.3. i i k del Reglament d'organització i de funcionament de l'Institut Valencià de Finances, aprovat pel Decret 118/2018, de 23 d'agost, del Consell, resolc  
  
  
Primer  
Convocar la provisió dels llocs TE06, TE12 i TE14 tècnic o tècnica, del Departament de Gestió i Planificació, del Departament d'Operacions i del Departament d'Originacions Back Office, respectivament, de l'IVF, mitjançant un procediment de concurs oposició mitjançant la cobertura externa dels llocs.  
  
Segon  
Aprovar les bases de la convocatòria que s'acompanyen a aquesta resolució.  
  
Tercer  
Publicar aquesta resolució en el DOGV i en la pàgina web de l'IVF (http://www.ivf.gva.es).  
Aquesta convocatòria i tots els actes administratius que es dicten en el desenvolupament del procés selectiu posen fi a la via administrativa, contra els quals es pot interposar, potestativament, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, un recurs de reposició davant del mateix òrgan que l'ha dictada, dins del termini d'un mes comptador a partir de l'endemà de la publicació. Igualment, s'hi podrà interposar, directament, un recurs contenciós administratiu, davant del Jutjat Contenciós Administratiu de València, article 8.3 i 14 de la Llei 28/ 1998, de 13 de juliol, reguladora de la jurisdicció contenciosa administrativa, dins del termini de 2 mesos, comptador a partir de l'endemà de la publicació en el Diari Oficial de la Generalitat Valenciana, de conformitat amb el que preveu l'article 46 de la Llei 28/1998, de 13 de juliol, reguladora de la jurisdicció contenciosa administrativa. Tot això, sense perjudici de la interposició de qualsevol altre recurs que es considere procedent.  
  
València, 7 de juliol de 2021.- El director general: Manuel Illueca Muñoz.  
Bases de la convocatòria per a la cobertura externa pel sistema de concurs oposició per a la provisió definitiva dels llocs TE06, TE12 i TE14 de tècnic o tècnica de l'Institut Valencià de Finances  
  
1. Objecte de la convocatòria  
Aquesta convocatòria té com a objecte la selecció de personal, mitjançant el sistema de concurs oposició, per a cobrir tres llocs de treball de tècnic o tècnica, mitjançant un procediment de cobertura externa.  
  
En el cas que, com a conseqüència de l'execució de l'oferta o ofertes d'ocupació púbica en què es fonamenta la publicació d'aquesta resolució, es convoquen, pel torn de promoció interna, uns llocs idèntics als que s'inclouen en aquesta convocatòria, només es podrà concórrer a un dels torns convocats; serà motiu d'exclusió la presentació de sol·licituds de tots dos torns, ja que només es pot optar per un dels dos.  
  
Els llocs de treball que queden sense cobrir pel torn de promoció interna, després de la finalització del corresponent procés selectiu, s'acumularan als llocs oferits per torn lliure a l'oferta o les ofertes corresponents.  
  
2. Condicions generals de les persones aspirants  
Per a ser admeses a aquestes proves selectives, les persones aspirants han de complir els requisits següents:  
a) Tindre la nacionalitat espanyola o una altra que, d'acord amb el que disposa l'article 63 de la Llei 4/2021, de 16 d'abril, de la Generalitat, de la Funció Pública Valenciana.  
b) Haver complit setze anys i no haver arribat a l'edat de jubilació.  
  
c) Estar en possessió del títol de llicenciatura en Dret, Economia o Administració i Direcció d'Empreses; o bé, el títol universitari oficial de grau equivalent que, d'acord amb els plans d'estudi vigents, habilite per a exercir les activitats de caràcter professional relacionades amb les funcions assenyalades per al lloc.  
d) Habilitació: no haver sigut separat o separada mitjançant un expedient disciplinari del servei de l'Administració de l'Estat o de l'Administració autonòmica o local, ni trobar-se inhabilitat o inhabilitada per a l'exercici de funcions públiques.  
e) Capacitat: no patir cap malaltia ni estar afectat o afectada per cap limitació física o psíquica incompatible amb l'exercici de les funcions corresponents al lloc convocat.  
f) Les condicions per a ser admés o admesa a les proves han de reunir-se en el moment de finalització del termini de presentació de sol·licituds i mantindre's durant tot el procés selectiu, fins al moment de la provisió definitiva.  
g) Acreditar la competència lingüística en els coneixements de valencià, en concret la que es determine reglamentàriament de conformitat amb el que es preveu en l'article 62.1.g de la Llei 4/2021, de 16 d'abril, de la Funció Pública Valenciana respectant en tot cas el principi de proporcionalitat i adequació entre el nivell d'exigència i les funcions corresponents.  
Les condicions per a l'admissió a les proves s'han de reunir en el moment de la finalització del termini de presentació de les sol·licituds i s'han de mantindre durant tot el procés selectiu, fins al moment de presa de possessió del lloc.  
L'IVF podrà requerir a les persones aspirants que acrediten la veracitat dels requisits exigits per a participar-hi, així com de tots els documents que puguen aportar en aquest procés selectiu. Si els requisits no s'acrediten dins del termini dels 10 dies hàbils següents a la notificació del requeriment, la persona aspirant podrà quedar exclosa del procés selectiu.  
No podrà participar en aquest procediment selectiu el personal laboral fix de l'IVF que ja tinga la condició de tècnic o tècnica.  
En el cas de les persones amb diversitat funcional que desitgen accedir al procés, l'òrgan tècnic de selecció (d'ara en avant, OTS) establirà, per a les persones amb diversitat funcional que ho necessiten i ho sol·liciten, les adaptacions necessàries per a la realització de les proves. Aquesta petició s'haurà de formular en la sol·licitud de participació en aquest procés selectiu, en la forma que s'indica en la base 4.  
L'OTS podrà, segons el seu criteri i en qualsevol moment del procediment, sol·licitar a qui ho haja comunicat l'acreditació de la condició de diversitat funcional mitjançant un dictamen tècnic facultatiu emés per l'òrgan competent.  
En tot cas, i de manera independent, qui resulte seleccionat haurà de presentar, al final del procés o en qualsevol altre moment del desenvolupament, si se li requereix, un certificat d'estar en possessió de la capacitat funcional necessària, tant física com psíquica i sensorial, per a exercir les tasques corresponents al lloc objecte de la convocatòria corresponent.  
  
3. Identificació i funcions  
  
Números de lloc: TE06, TE12 i TE14  
Denominació: Tècnic o Tècnica  
Grup professional: Grup A  
Retribucions complementàries: 22E041.  
Dependència funcional - TE06: Cap del Departament de Gestió i Planificació;  
  
- TE12: Cap del Departament d'Operacions;  
- TE14: Cap del Departament d'Originacions.  
Funcions: Programar, estudiar, proposar, gestionar, controlar, inspeccionar, assessorar i, en general, aquelles funcions assignades al departament.  
Requisits per a fer-ne les funcions: Títol universitari oficial de llicenciatura en Dret, Economia o Administració i Direcció d'Empreses; o bé, el títol universitari oficial de grau equivalent que, d'acord amb els plans d'estudi vigents, habilite per a exercir les activitats de caràcter professional relacionades amb les funcions assenyalades per al lloc.  
  
  
  
  
4. Presentació de sol·licituds  
El personal interessat ha de dirigir la seua sol·licitud, signada, a la Subdirecció Legal de l'IVF, Plaça Nàpols i Sicília, 6 - 46413 València, segons el model d'instància que s'incorpora a l'annex III.  
La presentació de sol·licituds ha de fer-se, de manera preferent, en el registre d'entrada d'aquesta entitat o bé en qualsevol dels registres i de les oficines públiques a què es refereix l'article 16.4 de la Llei 39/2015, d'1 d'octubre, del procediment administratiu comú de les administracions públiques. Les sol·licituds presentades a través de les oficines de Correus han d'anar en sobre obert perquè el funcionari/ària corresponent les daten i segellen abans de certificar-les.  
El termini per a la presentació de sol·licituds serà de 20 dies hàbils, comptador a partir de l'endemà de la publicació d'aquesta convocatòria en el Diari Oficial de la Generalitat Valenciana (d'ara en avant, DOGV).  
Les persones que vulguen participar en aquestes proves selectives han d'omplir la sol·licitud que figura com a model en l'annex VI d'aquestes bases i que es troba disponible en la pàgina web de l'IVF (http://www.ivf.gva.es).  
Les persones aspirants amb diversitat funcional que requerisquen mesures d'adaptació per a la realització de l'exercici, en l'ompliment de la sol·licitud, han d'observar les prescripcions següents:  
Cal indicar en la sol·licitud el tipus de diversitat funcional que tenen i assenyalar el que siga procedent en cada cas, segons siga: (F) física, (P) psíquica o (S) sensorial. Així mateix, podran sol·licitar les mesures d'adaptació que necessiten d'acord amb la classificació següent: 1) Eliminació de barreres arquitectòniques i taula adaptada a la cadira de rodes. 2) Ampliació del temps de duració de la prova. 3) Augment de la grandària dels caràcters del qüestionari, per dificultat de visió. 4) Necessitat d'intèrpret, a causa de sordesa. 5) Sistema Braille d'escriptura o ajuda d'una persona, per invident. 6) Altres, cal especificar quines.  
  
5. Admissió de sol·licituds  
Els i les aspirants queden vinculats per les dades que hagen fet constar en les seues sol·licituds i únicament podran demandar-ne la modificació per mitjà d'un escrit motivat dins del termini establit en la base 4 per a la presentació de sol·licituds.  
Una vegada finalitzat el termini de presentació de sol·licituds, i després de la comprovació del compliment dels requisits de participació, el director general de l'IVF dictarà resolució, que es publicarà en la pàgina web de l'IVF, i contindrà la llista provisional d'admesos i exclosos a la realització de les proves.  
Els i les aspirants podran, en cas d'error o exclusió, o de no figurar en la llista de persones admeses i excloses, esmenar els defectes en què hagen incorregut en la seua sol·licitud, o fer les al·legacions que consideren convenients dins del termini de 10 dies hàbils comptador a partir de l'endemà de la publicació de la llista provisional esmentada, d'acord amb el que estableix l'article 68 de la Llei 39/2015, d'1 d'octubre, del procediment administratiu comú de les administracions públiques.  
  
En tot cas, a fi d'evitar errors i, en el supòsit de produir-se, procedir a esmenar-los dins del termini i en la forma corresponent, els aspirants hauran de comprovar que no figuren recollits en la llista provisional d'exclosos i, a més, que els seus noms i les seues dades personals consten correctament en les llistes pertinents de persones admeses.  
Transcorregut el termini anterior, vistes les al·legacions i esmenats els defectes, si és procedent, es dictarà una resolució que elevarà a definitiva la llista d'admesos i exclosos a la realització de les proves, que es publicarà en la pàgina web de l'IVF. En aquesta resolució s'establirà, amb almenys 15 dies hàbils d'antelació, la data, el lloc de celebració i l'hora de començament del primer exercici, així com, si és el cas, l'ordre de crida de les persones admeses, que s'iniciarà en la lletra «F», conforme al resultat del sorteig celebrat el dia 7 de gener de 2019 (DOGV 8473, 28 de gener).  
  
6. Proves selectives  
Aquesta convocatòria té com a objecte la selecció de personal, mitjançant el sistema de concurs oposició, i constarà d'una fase d'oposició, de caràcter obligatori i eliminatori, i d'una fase de concurs, de caràcter obligatori.  
  
6.1. Fase d'oposició  
L'oposició constarà de dos exercicis obligatoris i eliminatoris. Totes les preguntes i qüestions que es plantegen en aquests exercicis es formularan sobre els temaris de l'annex II que s'indiquen a continuació, d'acord amb la distinció següent:  
6.1.1. Primer exercici  
Consistirà a contestar per escrit un qüestionari de 80 preguntes tipus test que es formularan sobre el temari que consta en l'annex II.  
El temps de realització de l'examen el determinarà prèviament l'OTS i en cap cas serà inferior a 60 segons per pregunta, les quals, en tot cas, es formularan amb quatre respostes alternatives de les quals només una serà la correcta.  
6.1.2. Segon exercici  
Constarà de dues parts, que es realitzaran en una mateixa sessió, sense que, per a resoldre-les, les persones aspirants puguen utilitzar textos legislatius o material de consulta de cap mena:  
a) Primera part: consistirà a contestar per escrit a 10 preguntes teoricopràctiques de resposta breu sobre el temari establit en l'annex II - part especial. El temps de realització el determinarà prèviament l'OTS, sense que en cap cas siga inferior a 1 hora i 30 minuts.  
  
b) Segona part: consistirà a resoldre per escrit un supòsit pràctic referit a les matèries contingudes en el temari establit en l'annex II - part especial. El temps de realització el determinarà prèviament l'OTS, sense que en cap cas siga inferior a 1 hora i 30 minuts.  
  
Qualificació dels exercicis: la puntuació màxima que es podrà obtindre en la fase d'oposició serà de 60 punts, que es distribuirà de la manera següent:  
a) Primer exercici: la qualificació del primer exercici serà de 0 a 20 punts, i serà necessari obtindre un mínim de 10 punts per a superar-lo. El nivell de coneixements mínims exigits per a aconseguir els 10 punts en l'exercici serà contestar el 50 % de respostes correctes netes. Les contestacions errònies es valoraran negativament amb una penalització equivalent a un terç del valor de cada contestació correcta i les contestacions en blanc ni puntuen ni penalitzen. La fórmula de correcció serà:  
  
Respostes correctes netes = nre. d'encerts - (nre. d'errors / 3).  
Establides les respostes correctes netes es convertiran en puntuacions finals mitjançant una distribució proporcional.  
b) Segon exercici: la qualificació del segon exercici serà de 0 a 40 punts, i serà necessari obtindre un mínim de 10 punts per a superar-lo.  
  
La primera part es qualificarà de 0 a 10 punts. En aquesta part, es presumirà un valor idèntic a totes les preguntes, llevat que l'OTS, atesa l'extensió, la complexitat i/o la dificultat tècnica, establisca una puntuació diferent a cada una de les qüestions formulades; en aquest cas, ho comunicarà a les persones aspirants, amb caràcter previ a la realització de l'exercici.  
La segona part es qualificarà de 0 a 30 punts. Per a la valoració d'aquest segon exercici, l'OTS tindrà en compte, a més dels coneixements demostrats i les aptituds per a aplicar-los a situacions de la pràctica professional en conjunt, la capacitat analítica, de síntesi, la qualitat de l'expressió i la presentació de l'exercici.  
Qualificació final de la fase d'oposició. Per a superar la fase d'oposició, caldrà obtindre un mínim de 30 punts, puntuació que estarà determinada per la suma de les puntuacions obtingudes en els dos exercicis.  
  
Una vegada conclosa cada una de les proves, els exercicis seran introduïts en un sobre tancat i quedaran sota la custòdia de l'òrgan tècnic de selecció.  
La puntuació màxima que es podrà obtindre en la fase d'oposició serà de 60 punts, dels quals 20 punts correspondran a la primera prova i 40 punts a la segona. Per a superar la fase d'oposició, caldrà obtindre un mínim de 30 punts.  
6.2. Fase de concurs  
Només podran participar en la fase de concurs les persones aspirants que hagen superat la fase d'oposició.  
Aquestes persones tindran un termini de 20 dies hàbils, a partir de l'endemà de la publicació en el web de l'IVF de la llista d'aspirants que han superat la fase d'oposició, perquè presenten, obligatòriament, un currículum acompanyat de tots aquells documents acreditatius en la sol·licitud d'admissió, degudament compulsats.   
Es podrà establir en aquest acord, un sistema d'autobaremació dels mèrits o la seua presentació telemàtica.  
Si els mèrits que s'hi al·leguen ja consten en el registre de personal de l'IVF, només serà necessari esmentar-los en el currículum, sense aportar els documents corresponents. Només es valoraran els mèrits al·legats en la sol·licitud.  
Els mèrits al·legats han d'haver-se obtingut amb anterioritat a la data de finalització del termini de presentació d'instàncies, i només es computaran fins a aquest moment.  
La puntuació en la fase de concurs serà de 40 punts, que es distribuiran:  
- 10 punts correspondran a mèrits relacionats amb la formació de les i els aspirants, d'acord amb el que es determina en l'annex II de la convocatòria.  
- 30 punts correspondran a mèrits relacionats amb l'experiència de les i els aspirants, d'acord amb el que es determine en l'annex II de la convocatòria.  
Una vegada baremats els mèrits, es publicarà en la pàgina web de l'IVF una llista provisional de les persones aspirants amb la puntuació obtinguda en la fase de concurs, desglossada en els diferents apartats del barem, i se'ls concedirà un termini de 10 dies hàbils perquè formulen les reclamacions que estimen pertinents en relació amb la baremació.  
  
6.3. Resultat del concurs oposició  
La puntuació final del concurs oposició s'obtindrà sumant la puntuació obtinguda en ambdues fases.  
A continuació, es configurarà la llista provisional, ordenada de més a menys puntuació, que s'interromprà quan el nombre de persones que incloga coincidisca amb el nombre de llocs convocats. Aquestes constituiran les llistes definitives de persones aprovades.  
Els casos d'empat que es produïsquen es dirimiran de la manera següent: caldrà tindre en compte, en primer lloc, la puntuació més alta obtinguda en la fase d'oposició; si persisteix l'empat, es dirimirà per la puntuació més alta obtinguda en els diferents apartats del barem del concurs, en el mateix ordre en què figuren enumerats.  
En cas de persistir l'empat, s'adjudicarà a favor de la persona amb diversitat funcional; si l'empat es produeix entre aquestes persones, es triarà la persona que tinga acreditat un percentatge més elevat de discapacitat.  
En cas de persistir l'empat, es tindrà en compte si l'empat és entre persones de sexes diferents i es dirimirà a favor del sexe que estiga infrarepresentat dins del col·lectiu de persones que formen part del grup professional convocat.  
Finalment, si encara persisteix l'empat, aquest es dirimirà per ordre alfabètic del primer cognom de les persones aspirants empatades, iniciant-se l'esmentat ordre per la lletra «F», d'acord amb el resultat del sorteig celebrat el 7 de gener de 2019 (DOGV 8473, 28 de gener).  
Serà necessari obtindre una puntuació mínima de 50 punts, perquè puga ser adjudicat el lloc.  
  
7. Desenvolupament de les proves selectives  
7.1. Convocatòria per a la celebració de les proves  
El primer exercici no es realitzarà fins que haja transcorregut un mínim de 3 mesos a comptar de la data de la publicació d'aquesta convocatòria i es realitzarà en el lloc, la data i l'hora que s'establisca en la resolució per la qual s'aprove i es publique, en la pàgina de l'IVF, la llista definitiva de persones admeses a la realització de les proves; el termini entre la publicació i la data de realització de la prova no podrà ser inferior a 15 dies hàbils.  
L'anunci de la celebració del segon exercici, si és procedent, el farà públic l'OTS en la pàgina web de l'IVF, de conformitat amb el que estableix la base 11 de la convocatòria.  
7.2. Concurrència a les crides per a la realització de les proves  
  
Les persones admeses seran convocades per a la realització de cada exercici en crida única.  
Perdran el dret quan es personen en els llocs de celebració una vegada iniciades les proves o si no hi assisteixen, encara que es dega a causes justificades. No obstant això, en el supòsit que hi concórrega causa de força major, l'OTS podrà apreciar les circumstàncies al·legades i admetre la persona aspirant, sempre que es posen de manifest amb la deguda antelació, no haja finalitzat l'exercici corresponent i, aquesta admissió, no menyscabe el principi d'igualtat. Especialment, si alguna de les aspirants no pot completar el procés selectiu a causa d'embaràs de risc o part, degudament acreditat, la seua situació quedarà condicionada a la finalització del procés i a la superació de les fases que hagen quedat ajornades, i aquestes no poden ajornar-se de manera que es menyscabe el dret de la resta de les persones aspirants a una resolució de procés ajustada a temps raonables, cosa que haurà de ser valorada per l'OTS. En tot cas, la realització de les proves ha de tindre lloc abans de la publicació de la llista d'aspirants que han superat el procés selectiu. És aplicable a les víctimes de violència de gènere exactament la mateixa previsió quan acrediten degudament que no poden assistir per motius de seguretat.  
7.3. Regles generals per a la realització de les proves.  
Les persones aspirants hauran d'observar les instruccions de l'OTS o del personal col·laborador durant la celebració de les proves, amb vista al desenvolupament adequat d'aquestes. Qualsevol alteració en el desenvolupament normal de les proves per part d'una persona aspirant quedarà reflectida en l'acta corresponent i aquesta persona aspirant podrà continuar el desenvolupament de l'exercici amb caràcter condicional fins que l'OTS resolga alguna cosa sobre l'incident.  
Abans de l'inici de cada exercici i sempre que s'estime convenient durant el desenvolupament d'aquest, en la recollida una vegada finalitzat i sempre que ho considere convenient el personal col·laborador o l'OTS, es comprovarà la identitat de les persones aspirants mitjançant l'exhibició del DNI, NIE, passaport o permís de conduir emés a Espanya, sense que per a aquest efecte siguen vàlides les fotocòpies compulsades d'aquests documents, així com, si és el cas, l'exemplar per a la persona interessada de la sol·licitud d'admissió a les proves.  
En totes les proves, l'OTS adoptarà les mesures que siguen necessàries per a garantir l'anonimat en la valoració d'aquestes i anul·larà tots aquells exercicis en els quals hi haja alguna marca que puga identificar-ne l'autoria.  
  
7. Llistes d'aprovats i fase de concurs. Aportació de documents  
  
En finalitzar cada un dels exercicis de la fase d'oposició, l'OTS publicarà en la pàgina web de l'IVF (http://www.ivf.gva.es) la llista de persones que han superat la prova amb expressió del seu nom, els cognoms, el document d'identitat i la puntuació obtinguda. S'entendrà que han superat la fase d'oposició únicament les persones aspirants que hagen obtingut la puntuació mínima exigida per a superar cada un dels exercicis.  
Una vegada finalitzada la fase d'oposició, l'OTS publicarà les llistes amb la qualificació final de la fase d'oposició a què fa referència la base 6, que constituirà la llista de les persones que han superat la fase d'oposició per ordre de puntuació i que han de passar a la fase de concurs. A les persones incloses en aquestes llistes se'ls concedirà un termini de 10 dies hàbils perquè presenten, obligatòriament, un currículum acompanyat de la còpia del formulari de sol·licitud (annex III) degudament omplida i de tots aquells documents acreditatius dels mèrits que s'hi declaren, previstos en l'annex III, degudament compulsats. Es podrà establir en el citat acord, un sistema d'autobaremació dels mérits o la seua presentació telemática.  
Si els mèrits que s'hi al·leguen ja consten en el registre de personal de l'IVF, només serà necessari esmentar-los en el currículum, sense aportar els documents corresponents. Només es valoraran els mèrits al·legats en el currículum i que s'hagen fet constar en la fulla o el formulari de sol·licitud de participació en el procés selectiu (annex VI).  
Una vegada efectuada la valoració dels mèrits, l'OTS publicarà les llistes provisionals de persones que han superat la fase d'oposició amb la puntuació obtinguda en la fase de concurs, desglossada en els diferents apartats del barem, a les quals se'ls concedeix un termini de 10 dies hàbils perquè formulen les reclamacions que estimen pertinents en relació amb la baremació.  
Resoltes les possibles reclamacions, l'OTS, mitjançant un anunci, publicarà les llistes definitives amb la puntuació obtinguda en la fase de concurs, desglossada en els diferents apartats del barem; aquesta publicació servirà de notificació a les persones interessades, així com la llista definitiva de persones aprovades, per ordre de puntuació total, a què es refereix la base 6. L'OTS no podrà en cap cas declarar que han superat el procés selectiu un nombre superior al de llocs de treball convocats, segons el que preveuen les bases 1 i 9 d'aquesta convocatòria.  
  
L'OTS elevarà a la Direcció General de l'IVF la llista definitiva amb les persones aprovades per ordre de puntuació total i que es proposen per a la formalització del contracte com a personal laboral fix, que en cap cas superarà el nombre de places convocades, per a publicar-la en la pàgina web de l'IVF (http://www.ivf.gva.es) i establirà un termini de 10 dies hàbils, comptador a partir de l'endemà de la publicació, perquè aporten, davant del registre de l'entitat, els documents següents:  
- Fotocòpia compulsada del DNI o NIE.  
- Fotocòpia compulsada del títol acadèmic exigible en la convocatòria o certificació acadèmica que acredite haver realitzat tots els estudis per a l'obtenció del títol. En cas de titulacions obtingudes a l'estranger, fotocòpia compulsada de la credencial que acredite l'homologació que corresponga. No serà necessari si ja s'ha aportat durant el procés de selecció.  
- Declaració jurada de no haver sigut separada o separat, o haver-se revocat el seu nomenament com a personal funcionari interí, amb caràcter ferm, mitjançant un procediment disciplinari de cap administració pública o òrgan constitucional o estatutari, ni trobar-se inhabilitada o inhabilitat per sentència ferma per a l'exercici de qualsevol funció pública o de les pròpies del cos, l'agrupació professional o l'escala objecte de la convocatòria.  
En el cas del personal laboral, no trobar-se inhabilitat, per sentència ferma o com a conseqüència d'haver sigut acomiadat disciplinàriament de manera procedent, per a exercir funcions semblants a les pròpies de la categoria professional a què es pretén accedir. Si es tracta de persones nacionals d'altres estats, no trobar-se inhabilitades o en situació equivalent ni haver sigut sotmeses a cap sanció disciplinària o equivalent que impedisca en els mateixos termes i en el seu estat l'accés a l'ocupació pública.  
- Certificat mèdic acreditatiu de tindre la capacitat física i psíquica necessària per a l'acompliment de les funcions dels llocs de treball oferits.  
Les persones aspirants seleccionades que, dins del termini indicat i excepte casos de força major, no presenten la documentació acreditativa o d'aquesta es deduïsca que no tenen algun dels requisits exigits, no podran ser contractades com a personal laboral fix, sense perjudici de la responsabilitat en què puguen haver incorregut per falsedat en les seues sol·licituds de participació.  
  
9. Nomenament i formalització del contracte com a personal laboral fix  
Conclòs el procés de selecció, l'OTS, amb la comprovació prèvia del compliment per part del candidat/a dels requisits del lloc de treball, d'acord amb el que preveu aquesta convocatòria, procedirà a formular una proposta d'adjudicació a la Direcció General de l'IVF, que es farà pública en la pàgina web de l'entitat (http://www.ivf.gva.es), en la qual figurarà la puntuació obtinguda per cada candidat/a, i concedirà a les persones interessades un termini de 10 dies hàbils perquè al·leguen i justifiquen, davant de l'OTS, el que estimen pertinent.  
Finalitzat el termini d'al·legacions, l'OTS estudiarà i resoldrà les possibles al·legacions i formalitzarà la proposta de resolució definitiva. A la vista d'això, el director general de l'IVF resoldrà l'adjudicació per a l'acompliment dels llocs de treball a les persones que hagen obtingut la puntuació més alta en el concurs oposició, dictarà resolució i procedirà al nomenament de la persona aspirant que haja obtingut les tres millors puntuacions resultants del concurs oposició, com a personal laboral indefinit de l'IVF, per a l'acompliment de les funcions assignades als llocs convocats, que inclourà un període de prova de 4 mesos. Aquesta resolució es publicarà en el DOGV.  
  
Una vegada formalitzat el contracte, se'n lliurarà una còpia al treballador dins d'un termini màxim de 15 dies des de l'inici de l'activitat.  
El personal de nou ingrés haurà de superar un període de prova de 4 mesos, d'acord amb el que estableix l'article 8 del conveni col·lectiu aplicable, durant el qual el superior jeràrquic de la subdirecció de la que depenga el lloc avaluarà el correcte acompliment del lloc de treball.  
  
Durant aquest període, la persona en pràctiques desenvoluparà les activitats pròpies del lloc de treball que corresponga, i seran objecte d'avaluació i de qualificació les aptituds i els comportaments professionals següents, en relació amb:  
- la capacitat de treball i el rendiment professional  
- el sentit de la responsabilitat i l'eficiència  
- l'interés per l'aprenentatge, la disposició i la iniciativa  
- la integració en l'equip de treball  
- l'adequació de les seues relacions internes i/o externes  
- l'adaptació a situacions d'estrés, imprevistos, etc.  
La situació d'incapacitat temporal durant el període de prova n'interromp el còmput.  
Queden exempts del període de prova els treballadors que ja hagen exercit les mateixes funcions amb anterioritat, sota qualsevol modalitat de contractació.  
Amb la finalitat d'assegurar la cobertura del lloc convocat, quan es produïsquen renúncies de les persones seleccionades, abans de ser nomenades, l'òrgan tècnic de selecció podrà requerir el següent aspirant, segons l'ordre de puntuació, i proposar-lo per a un possible nomenament.  
Serà necessari obtindre una puntuació mínima de 50 punts, perquè puga ser adjudicat el lloc.  
  
10. Òrgan tècnic de selecció  
L'òrgan tècnic de selecció estarà compost per quatre membres: president/a, secretari/ària i dos vocals, designats per resolució de la Sotssecretaria de la Conselleria d'Hisenda i Model Econòmic, a la qual està adscrit l'IVF.  
Només un d'ells podrà ser personal al servei de l'entitat convocant. Aquest membre haurà d'exercir les funcions de secretària o secretari, amb veu però sense vot. La resta del personal serà designat entre el personal de la Generalitat i el sector públic instrumental o d'altres administracions públiques que ocupen places els requisits de formació i funcions assignades de les quals siguen equivalents o similars als que s'estableixen per a les places objecte de la convocatòria.  
La composició del tribunal serà la següent:  
- President/a: un funcionari de carrera o personal laboral fix la titulació del qual siga igual o superior a la de la categoria laboral objecte d'aquesta convocatòria.  
- 2 vocals: que hauran de ser funcionaris de carrera o personal laboral fix la titulació del qual siga igual o superior a la de la categoria laboral objecte d'aquesta convocatòria i hauran de tindre una titulació corresponent a la mateixa àrea de coneixements que la que s'exigeix en la convocatòria.  
- Secretari/ària: personal laboral fix de l'IVF la titulació del qual siga igual o superior a la de la categoria laboral objecte d'aquesta convocatòria.  
Els membres de l'òrgan col·legiat de selecció no podran haver fet tasques de preparació d'aspirants en els cinc anys anteriors a la publicació de la convocatòria corresponent.  
El personal d'elecció o de designació política, el personal funcionari interí, el personal laboral no fix i el personal eventual no podran formar part dels òrgans de selecció.  
El nomenament de les persones membres de l'òrgan tècnic de selecció es farà amb una antelació mínima d'un mes a la data de començament de les proves, mitjançant una resolució que es publicarà en el Diari Oficial de la Generalitat Valenciana, una vegada hagen sigut publicades les llistes provisionals de persones admeses i excloses.  
Corresponen a l'òrgan tècnic de selecció les funcions relatives a l'execució dels procediments selectius i l'avaluació de les proves i dels mèrits de les i dels aspirants, tant en la fase d'oposició com en la fase de concurs, així com, en general, l'adopció de totes les mesures que siguen necessàries amb vista al desenvolupament correcte de les proves selectives.  
Les persones integrants de l'òrgan tècnic de selecció, així com el personal assessor, hauran d'abstindre's i podran ser recusades per les persones interessades quan es done en elles alguna de les circumstàncies previstes en els articles 23 i 24 de la Llei 40/2015, d'1 d'octubre, de règim jurídic del sector públic.  
El funcionament de l'òrgan tècnic de selecció s'adaptarà al que estableix la Llei 40/2015, d'1 d'octubre, de règim jurídic del sector públic, i la resta de normativa vigent.  
A l'efecte de comunicacions i de qualsevol altra incidència, l'OTS tindrà la seua seu en l'IVF (Plaça Nàpols i Sicília, número 6, 46909 València).  
L'OTS, a l'efecte de gratificacions i d'indemnitzacions, es regirà pel que disposa el Decret 95/2014, de 13 de juny, del Consell, pel qual es modifica el Decret 24/1997, d'11 de febrer.  
Contra els acords i actes de tràmit de l'OTS, si aquests últims decideixen directament o indirectament el fons de l'assumpte, determinen la impossibilitat de continuar amb el procediment o produeixen indefensió o perjudici irreparable a drets o interessos legítims, podrà interposar-se recurs d'alçada davant de la Conselleria d'Hisenda i Model Econòmic, dins del termini d'1 mes comptador a partir de l'endemà de la publicació, d'acord amb el que es disposa en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
10. Borsa d'ocupació  
Finalitzat el procés selectiu, es constituirà una borsa d'ocupació temporal, que es publicarà en la pàgina web de l'IVF (http://www.ivf.gva.es), per a cobrir les necessitats de contractació temporal, que podran ser cridades per a substituir les persones seleccionades per a cobrir els llocs de treball, en el cas que no hagen superat el període de prova establit o es produïsca la seua renúncia o baixa, així com per a cobrir les necessitats de personal de la categoria convocada, amb els candidats/ates que hagen superat el primer examen de la fase d'oposició per ordre de puntuació.  
Aquesta borsa substituirà qualsevol borsa anterior de la mateixa categoria.  
El règim de constitució i funcionament d'aquesta borsa s'ajustarà al que disposa la Resolució de 31 de juliol de 2018, del conseller d'Hisenda i Model Econòmic, per la qual es dicten instruccions i es disposa la publicació del III Acord de la Comissió de Diàleg Social del Sector Públic Instrumental de la Generalitat, relatiu a criteris generals d'aplicació a la constitució i el funcionament de les borses d'ocupació temporal en el sector públic instrumental de la Generalitat.  
  
  
11. Publicitat  
Totes les resolucions que dicte el director general de l'IVF, així com els acords i/o les notes informatives que emeta l'OTS, es publicaran en la pàgina de l'IVF: http://www.ivf.gva.es (cercador d'ocupació / Borses d'ocupació / Beques, descripció: processos oberts).  
Tot això, sense perjudici de la publicació en el Diari Oficial de la Generalitat Valenciana de les resolucions dictades per la Direcció General per a convocar la provisió de la plaça i amb el nomenament de l'aspirant que haja obtingut la millor puntuació, de conformitat amb el que estableix la base 9.  
  
12. Recursos  
Aquesta convocatòria i els actes administratius que es dicten en el desenvolupament del procés selectiu posen fi a la via administrativa, contra els quals es pot interposar, potestativament, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, un recurs de reposició davant del mateix òrgan que l'ha dictada, dins del termini d'1 mes comptador a partir de l'endemà de la publicació. Igualment, s'hi podrà interposar, directament, un recurs contenciós administratiu, davant del Jutjat Contenciós Administratiu de València, articles 8.3 i 14 de la Llei 28/ 1998, de 13 de juliol, reguladora de la jurisdicció contenciosa administrativa, dins del termini de 2 mesos, comptador a partir de l'endemà de la publicació en el Diari Oficial de la Generalitat Valenciana, de conformitat amb el que preveu l'article 46 de la Llei 28/1998, de 13 de juliol, reguladora de la jurisdicció contenciosa administrativa. Tot això, sense perjudici de la interposició de qualsevol altre recurs que es considere procedent.  
Contra els acords i actes de tràmit de l'OTS, si aquests últims decideixen directament o indirectament el fons de l'assumpte, determinen la impossibilitat de continuar amb el procediment o produeixen indefensió o perjudici irreparable a drets o interessos legítims, podrà interposar-se un recurs d'alçada davant de la Conselleria d'Hisenda i Model Econòmic, dins del termini d'1 mes comptador a partir de l'endemà de la publicació, d'acord amb el que es disposa en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
  
ANNEX I  
Declaració responsable  
  
Declaració responsable de compromís de participació en els processos d'avaluació i baremació  
(Cognoms i nom)..., amb DNI/NIE/Passaport núm..,  
EXPOSA QUE: Ha presentat una sol·licitud per a participar en la provisió definitiva del lloc TE13, Subdirector/a d'Administració, del Institut Valencià de Finances.  
I DECLARA:  
- Que es disposa a participar en el procés selectiu per a la provisió definitiva del lloc TE13, Subdirector/a d'Administració, del Institut Valencià de Finances.  
- Que compleix amb tots els requisits previs exigits per l'article 56 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat públic, i per tot el que s'ha exposat en l'article 62 de la Llei 4/2021, de 16 d'abril, de la Generalitat, de la Funció Pública Valenciana, en concret:  
  
- Tindre la nacionalitat espanyola o alguna altra que, conforme al que es disposa en l'article 63 de la Llei 4/2021, de 16 d'abril, de la Generalitat, de la Funció Pública Valenciana, permeta l'accés a l'ocupació pública.  
- Posseir la capacitat funcional per al compliment de les funcions.  
  
- Tindre compliments setze anys i no excedir de l'edat màxima de jubilació forçosa.  
- No haver sigut separat mitjançant expedient disciplinari del servei de qualssevol de les Administracions Públiques o dels òrgans constitucionals o estatutàries de les Comunitats Autònomes, ni trobar-se inhabilitat per sentència ferma, o a conseqüència d'haver sigut acomiadat disciplinàriament de manera procedent, per a exercir funcions similars a les pròpies de la categoria a la qual es pretén accedir. En el cas de ser nacional d'un altre Estat, no trobara inhabilitat o en situació equivalent ni haver sigut sotmés a sanció disciplinària o equivalent que impedisca, en el seu estat, en els mateixos termes l'accés a l'ocupació pública.  
- Que la documentació aportada és exacta i veraç.  
I per deixar-ne constància, signatura aquesta declaració responsable En..., a... de... de 2021  
  
  
  
ANNEX II   
Temari  
  
Part general  
  
1. La Constitució Espanyola de 1978: els principis constitucionals, els drets fonamentals i les llibertats públiques.  
2. La Constitució Espanyola de 1978: l'organització territorial de l'Estat. Les comunitats autònomes: organització política i administrativa. Les competències pròpies de les comunitats autònomes.  
3. L'Estatut d'Autonomia de la Comunitat Valenciana.  
4. La Llei 5/1983, de 30 de desembre, del Consell: el president de la Generalitat. Elecció i estatut personal. Atribucions. El Consell. Composició, atribucions i funcions. La seua potestat reglamentària. Relacions entre el Consell i les Corts.  
5. La Unió Europea. El dret originari: els tractats constitutius. El dret derivat: els reglaments, les directives i les decisions. La política de lliure competència. Les ajudes públiques. Ajudes compatibles amb el mercat comú: marc jurídic.  
6. La Llei 1/2015, de 6 de febrer, de la Generalitat, d'hisenda i pública, del sector públic instrumental i de subvencions: àmbit d'aplicació i organització del sector públic de la Generalitat. Pressupostos de la Generalitat: contingut, elaboració i estructura. Sector públic instrumental de la Generalitat. Subvencions.  
7. Decret 118/2018, de 3 d'agost, del Consell, pel qual s'aprova el Reglament d'organització i de funcionament de l'Institut Valencià de Finances (IVF), i article 171 de la Llei 5/2013, de 23 de desembre, de mesures fiscals, de gestió administrativa i financera i d'organització de la Generalitat.  
8. La Llei 40/2015, d'1 d'octubre, de règim jurídic del sector públic: disposicions generals. Els òrgans de les administracions públiques. Dels organismes públics estatals: les entitats públiques empresarials d'àmbit estatal i els fons mancats de personalitat jurídica del sector públic estatal.  
9. Llei orgànica 3/2007, de 22 de març, per a la igualtat efectiva de dones i homes. Objecte de la llei. El principi d'igualtat i la tutela contra la discriminació. Polítiques públiques per a la igualtat. La Llei 9/2003, de 2 d'abril, de la Generalitat, per a la igualtat d'homes i dones.  
  
10. Llei 19/2013, de 9 de desembre, de transparència, accés a la informació pública i bon govern: transparència en l'activitat pública. Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana.  
  
  
Part especial  
  
Sistema financer  
11. El sistema financer espanyol: característiques generals i evolució històrica.  
12. Les entitats de crèdit: característiques, tipologia i regulació.  
13. Banca pública, capital de risc i societats de garantia recíproca.  
14. Els auxiliars financers: establiments financers de crèdit, societats de taxació homologades i societats de qualificació.  
15. Productes financers: operacions de finançament de les entitats de crèdit, la inversió creditícia i la contractació de productes financers: obligacions de transparència.  
16. Els serveis d'inversió: naturalesa i agents principals (societats de valors, agències de valors, societats gestores de cartera, empreses d'assessorament financer).  
17. Les borses de valors.  
18. El mercat espanyol de deute públic.  
19. El mercat de renda fixa privada.  
20. La inversió col·lectiva.  
21. Companyies d'assegurances i fons de pensions.  
22. La supervisió prudencial del sistema financer.  
23. La política monetària del BCE i el mercat interbancari.  
24. Altres institucions internacionals (BEI, Comité de Basilea, FSB, IOSCO, IAIS i FMI).  
  
Comptabilitat i anàlisi d'estats financers  
25. Els llibres de comptabilitat.  
26. El registre de les operacions i el cicle comptable: ajustos al tancament de l'exercici.  
27. Comptes de tresoreria.  
28. Existències.  
29. Deutors i creditors per operacions comercials.  
30. Comptes relacionats amb el personal i les administracions públiques.  
31. Immobilitzat.  
32. Actius i passius financers.  
33. Subvencions, donacions i llegats.  
34. Provisions.  
35. Fons propis.  
36. Els comptes anuals.  
37. L'anàlisi de la rendibilitat: ROA i ROE.  
38. Anàlisi del risc econòmic: llindar de rendibilitat i risc operatiu.  
  
39. Anàlisi del risc financer: els indicadors de solvència i liquiditat de l'empresa.  
40. Càlcul d'ajudes d'Estat.  
  
Bibliografia part especial  
A títol enunciatiu i no limitatiu, se suggereixen els volums següents:  
  
Archel Domenech, AP.; Lizarraga Dallo, F.; Sánchez Alegría, S.; Cano Rodríguez, M., Estados contables: elaboración, análisis e interpretación, Pirámide, 2015, 5a edició.  
González Garagorri, I., Sistema financiero, Ediciones CEF, 2017, 3a edició.  
Manzano, D. - Valero, F.J., Guía del sistema financiero español, Ediciones Empresa Global, Analistas Financieros Internacionales, 2017, 7a edició.  
Omeñaca García, J., Contabilidad general, Deusto, 2017, 13a edició.  
Parejo Gámir, J.A.; Calvo Bernardino, A.; Rodríguez Sáiz, L.; Cuervo García, A.; Alcalde Gutiérrez, E., Manual del sistema financiero español, Ariel Economía y Empresa, 2016, 26a edició.  
  
  
  
ANNEX III   
Barem  
  
Barem fase de concurs de la convocatòria de concurs oposició per a la provisió definitiva dels llocs TE06, TE12 i TE14 de tècnic o tècnica de l'Institut Valencià de Finances  
  
En la fase de concurs a què es refereix la base 6 d'aquesta convocatòria, la valoració dels mèrits s'efectuarà d'acord amb el barem següent:  
  
A. Experiència professional: màxim 30 punts  
Es valorarà tenint en compte els criteris següents:  
a) 0,36 punts per cada mes complet treballat en l'IVF desenvolupant funcions relacionades amb les del lloc convocat.  
b) 0,12 punts per cada mes complet treballat en empreses del sector privat desenvolupant funcions relacionades amb les del lloc convocat, com ara serveis d'auditoria, banca d'empreses, assessorament financer.  
  
c) 0,09 punts per cada mes complet treballat en altres administracions públiques en llocs que pertanguen al mateix grup de titulació, naturalesa jurídica, sector i especialitat o categoria laboral a les del lloc convocat.  
L'experiència professional s'ha d'acreditar d'acord amb els criteris següents:  
Els treballs per compte d'altri, mitjançant el contracte de treball i la certificació de l'empresa de les funcions desenvolupades, quan aquestes no puguen deduir-se dels termes del contracte, sense que s'admeta contradicció entre tots dos documents. En tot cas, serà obligatòria la presentació del certificat de vida laboral que acredite haver cotitzat a la Seguretat Social durant tot el temps que s'al·legue.  
Per al supòsit de professionals i autònoms, s'haurà d'aportar llicència fiscal o IAE, i certificació de col·legiació, quan siga procedent, així com certificat de vida laboral que acredite haver cotitzat a la Seguretat Social durant tot el temps que s'al·legue. Quan siga procedent, i en substitució d'aquests documents, s'haurà d'aportar una certificació oficial que acredite haver cotitzat en el règim especial o en la mutualitat corresponent. Per a evidenciar el desenvolupament d'activitats relacionades amb el lloc, s'haurà d'aportar un certificat de les empreses a les quals s'hagen prestat serveis o còpia de les factures emeses amb el concepte de la prestació del servei.  
Els treballs per a administracions públiques han d'acreditar-se sempre amb una certificació oficial de l'òrgan competent.  
  
B. Formació: màxim 10 punts  
Aquest concepte es valorarà fins a un màxim de 10 punts, d'acord amb els criteris següents:  
1. Titulació acadèmica oficial: màxim 2,00 punts  
Per cada titulació acadèmica oficial addicional, directament vinculada amb la plaça convocada (supòsit en el qual es consideraran titulacions valorables totes aquelles relacionades de manera directa amb l'economia, la comptabilitat, l'administració o el dret), de nivell igual al que s'exigeix per a pertànyer al grup A, excepte el que es requereix per a accedir-hi, a raó de 2 punts per títol:  
- Doctorat, màster universitari oficial, llicenciatura, enginyeria, arquitectura o equivalent: 2 punts per títol oficial.  
2. Formació complementària: màxim 3,5 punts  
- Cursos de formació que s'hagen fet en els deu anys anteriors a la data de publicació de la convocatòria:  
Cursos de formació i perfeccionament rebuts que hagen sigut convocats, organitzats o homologats per administracions públiques, universitats o fundacions universitàries, instituts o escoles oficials, col·legis professionals i centres o organismes públics de formació, així com per entitats de prestigi reconegut en la matèria impartida, el contingut dels quals estiga relacionat amb les funcions de la plaça que es convoca, de duració igual o superior a 15 hores.  
Cursos que hagen sigut convocats o homologats per l'Institut Valencià d'Administració Pública, per centres de formació de personal empleat públic o per les organitzacions sindicals o altres promotors, dins del marc dels acords de formació per a l'ocupació de les administracions públiques vigents en el moment de realització dels cursos, el contingut dels quals estiga relacionat amb les funcions de la plaça que es convoquen, de duració igual o superior a 15 hores.  
En cap cas es puntuaran els cursos de valencià ni els d'idiomes, ni els cursos pertanyents a una carrera universitària, els cursos de doctorat o els de les diferents institucions de les universitats quan formen part del pla d'estudis del centre, ni els cursos derivats de processos selectius, promoció interna, plans d'ordenació de recursos humans o d'adaptació del règim jurídic a la naturalesa dels llocs que s'ocupen.  
  
Es valoraran els cursos certificats o en condicions de ser-ho en la data de finalització del termini per a la presentació de la sol·licitud, d'acord amb l'escala següent:  
a) De 100 o més hores: 1,00 punts.  
b) De 75 o més hores: 0,75 punts.  
c) De 50 o més hores: 0,50 punts.  
d) De 25 o més hores: 0,25 punts.  
e) De 15 o més hores: 0,10 punts.  
Per al supòsit de cursos en matèria d'igualtat o de prevenció de riscos laborals que s'hagen fet en els deu anys anteriors a la data de publicació de la convocatòria, l'escala de valoració serà la següent:  
  
a) De 100 o més hores: 1,25 punts.  
b) De 75 o més hores: 1,00 punts.  
c) De 50 o més hores: 0,75 punts.  
d) De 25 o més hores: 0,50 punts.  
e) De 15 o més hores: 0,35 punts.  
La docència impartida en qualsevol dels cursos detallats més amunt. Es valorarà la suma de les hores de cada curs diferent impartit, i no seran susceptibles de valoració les impartides en successives edicions d'un mateix curs.  
La impartició de cursos es valorarà d'acord amb l'escala següent:  
  
a) 100 o més hores: 1,50 punts.  
b) 50 o més hores: 1,00 punts.  
c) 10 o més hores: 0,50 punts.  
- Màster propi o altres títols de postgrau expedits per les universitats, sempre que no hagen servit per a l'accés al grup al qual estiga adscrit el lloc objecte de la convocatòria i no hagen sigut valorats en l'apartat B.1 Titulació acadèmica oficial.  
Es valoraran d'acord amb l'escala següent:  
a) De 300 o més hores: 1,50 punts.  
b) De 200 o més hores: 1,00 punts.  
c) De 100 o més hores: 0,75 punts.  
3. Coneixements de valencià:  
Es valoraran fins a un màxim de 3,5 punts, una vegada que s'haja acreditat estar en possessió del corresponent certificat expedit o homologat per la Junta Qualificadora de Coneixements del Valencià, la Comisió Interuniversitaria d'Estandarització de Coneixements de Valencià (CIEACOVA) o l- Escola Oficial d'Idiomes (EOI), d'acord amb la puntuació següent:  
- Grau elemental (B1): 0,75 punts  
- B2: 1,00 punts  
- Grau mitjà (C1): 2,00 punts  
- Grau superior (C2): 3,00 punts  
- Per cada certificat de capacitació tècnica (llenguatge administratiu, llenguatge en els mitjans de comunicació i correcció de textos), s'afegirà: 0,50 punts, amb un màxim d'un.  
La valoració del coneixement del valencià s'efectuarà puntuant exclusivament el nivell més alt obtingut.  
4. Coneixement d'idiomes comunitaris:  
Es valorarà, fins a un màxim d'1,50 punts, el coneixement de llengües oficials de la Unió Europea diferents de la llengua espanyola, segons els nivells especificats, i s'ha d'acreditar documentalment mitjançant títols, diplomes i certificats expedits per les escoles oficials d'idiomes, per les universitats de l'Espai Europeu d'Educació Superior que seguisquen el model d'acreditació d'exàmens de l'Associació de Centres de Llengües d'Educació Superior (ACLES), així com tots els que s'indiquen en l'annex del Decret 61/ 2013, de 17 de maig, del Consell, pel qual s'estableix un sistema de reconeixement de la competència en llengües estrangeres a la Comunitat Valenciana, tenint en compte les modificacions posteriors per ordre de la conselleria competent en matèria d'educació.  
Per cada idioma, es valorarà la puntuació més alta que s'obtinga, de conformitat amb el que estableix el quadre següent: